**Доклад**

по

Web Дизайн

Тема: CSS селектори (CSS Selectors)

1. Основни CSS селектори
2. Видове селектори в CSS

* Класови селектори
* ID селектори
* Контекстни селектори

1. Групиране на селектори
2. Каскадни стиловe
3. Прилагане на еднакви стилове за различни CSS селектори
4. CSS селектори по атрибут
5. източници

Изготвил: Ваня Ванева 11а

**1-Основни CSS селектори**

Основна част от CSS са селекторите. За да прилагаме стилове в нашата CSS страница трябва да можем да окажем за кой елемент трябва те да се отнасят.

В този урок ще разгледаме както някои по-глобални CSS селектори, така и по-конкретизирани.

Можем да използваме просто една звездичка, за да означим всички елементи:

*\* { margin: 0; }*

Нека поясним, че margin е външно отстояние около един елемент. Тогава горният пример оказва, че всички елементи ще имат стойност 0 за този белег (*property*).

По подразбиране браузърите добавят такова отстояние към много от елементите. Всеки браузър обаче използва различни стойности, които водят до различен вид на страницата. Затова на много места е възможно да видите подобен *reset* на стиловете, за да бъде всичко уеднаквено.

**2-** **Видове селектори в CSS**

***- Класови селектори***

CSS позволява да задавате собствени класове за различните селектори. След като един клас е дефиниран, после всички селектори, на които е присвоен този клас, ще показват един и същ ефект.

Синтаксисът на класовите селектори е:

**селектор.клас {свойство: стойност;}**

*h1.red {color: #ff0000;}*

По аналогичен начин изглежда кода за параграф, който да се появява в дясната част на страницата:

*p.right {text-align: right;}*

Така класовете са дефинирани и трябва да се поместят в секцията head на вашата HTML страница, като се затворят между таговете <style> и </style>:

*<style type="text/css">*

*h1.red {color: #ff0000;}*

*p.right {text-align: right;}*

*</style>*

***-ID селектори***

Чрез ID селекторите могат да се декларират допълнителни параметри, които не са указани в декларираните класове. Разбира се същия ефект може да се постигне и чрез деклариране на нов клас, но за по-голямо удобство това може да стане чрез ID селектор.

Синтаксисът на ID селектора е

*#id {свойство: стойност;}*

*<style type=“text/css“> и </style>:*

*<head>*

*<title>css</title>*

*<style type="text/css">*

*.right {text-align: right;}*

*#bluebold {color:#0000ff; font-weight:bold;}*

*</style>*

*</head>*

Ефекта от него ше бъде удебелен текст със син цвят. В случая названието bluebold е произволно и е избрано само за да подсказва какъв е ефекта, а може да бъде и всякакво друго, например bb и т.н.

Ако сега напишем в body на HTML страницата следния код

*<p class="right" id="bluebold">Син и удебелен текст, който ще се покаже вдясно</p>*

Параграфа може да се въведе и без декларирания клас:

*<p id="bluebold">*Параграф със син и удебелен текст</p>

В такъв случай ефектът ще бъде син и удебелен текст, но без позициониране на параграфа вдясно.

***-Контекстни селектори***

Контекстовите селектори посочват елементи, според тяхното местоположение спрямо други елементи в структурното дърво на документа.

Синтаксисът на контекстните селектори е:

1-ви селектор 2-ри селектор… {свойство: стойност;}

Например в секцията head може да напишем кода:

*<style type="text/css">*

*p strong em {color:#10ad18;font-size:16px;}*

*</style>*

Ако след това в body напишем:

*<p><strong><em>Текст, който се намира в контекста</em></strong> и текст, извън контекста</p>*

ефектът ще бъде удебелен и наклонен зелен текст за текста, заключен между <strong><em> и </em></strong> и стандартен текст за останалата част от текста в параграфа. Трябва да се спазва последователността на декларираните селектори, в противен случай ефектът няма да се прояви, т.е. ако напишем:

*<p><em><strong>Текст</strong></em></p>*

няма да се получи като ефект зелен цвят, тъй като е нарушена декларираната последователност на селекторите p и strong.

Контекстовите селектори може да посочват различни елементи, според типа на елемента, класовия атрибут, ID атрибута или комбинация от тях:

*div p {font: small sans-serif;}*

*.reddish h1 {color: red;}*

*#x78y code {background: blue;}*

*div.sidenote h1 {font-size: large;}*

**3-Групиране на селектори**

Няколко селектора могат да бъдат подредени, като се отделят със запетаи, и им се зададе еднакъв ефект, т.е. свойства с еднакви стойности.

Синтаксисът при групирането е:

селектор1,селектор2,селектор3,… {свойство: стойност;}

*<title>групиране на селектори</title>*

*<style type="text/css">*

*h1,h2,h3,p,del {color: #ff0000;}*

*</style>*

**4-Каскадни стиловe**

*#content p { color: #000; }*

*#sidebar p { color: #333; }*

Това са комбинации от селектори, отговарящи на вложени елементи.

С кода от последния пример задаваме:

-цвета на текста на абзаците, които са вътрешни за елемент с id="content", да бъде черен

-на абзаците, които са вътрешни за елемент с id="sidebar" — да са тъмносиви

**5-** **Прилагане на еднакви стилове за различни CSS селектори**

*#header h1,*

*#content a.external,*

*#sidebar .widget h3,*

*#footer ul.menu a {*

*color: #00F;*

*}*

С този код задаваме син цвят на текста за елементи, които отговарят на едно от следните условия:

-заглавие от първо ниво в елемент с id="header"

-линкове с клас external в елемент с id="content"

-заглавия от трето ниво разположени в елемент с class="widget", които са

-вътрешни за елемента с id="sidebar"

-връзки от неномериран списък с клас menu, разположен в елемент с id="footer"

**6-CSS селектори по атрибут**

*a[target] { color: #F00; }*

Линкове, които имат зададен атрибут target задаваме червен цвят

*a[target="\_blank"] { color: #F00; }*

Имаме червени връзки, само ако имат атрибут target, и този атрибут има стойност \_blank

*a[class="red"] { color: #F00; }*

Единственият смислен случай да използваме това е когато искаме елементът да има само и единствено клас red

**3-източници**

<https://help.superhosting.bg/css-selectors.html>

<https://magadanski.com/uroci/osnovni-css-selektori/>